"น.พ.ทวีศิลป์" แถลงตัวเลขผู้ติดเชื้อเพิ่ม 103 คน เสียชีวิตเพิ่ม 4 คน ส่วนใหญ่เป็นผู้สูงอายุ และมีโรคประจำตัว
"น.พ.ทวีศิลป์" แถลงตัวเลขผู้ติดเชื้อเพิ่ม 103 คน เสียชีวิตเพิ่ม 4 คน ส่วนใหญ่เป็นผู้สูงอายุ และมีโรคประจำตัวน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค.  แถลงสถานการณ์โรคโควิด-19 ว่า ขณะนี้ประเทศไทยมีผู้ติดเชื้อเพิ่มขึ้น 103 คน เฉลี่ยผู้ติดเชื้อสระสม 1,978 คน รักษาหายแล้ว 581 คน เสียชีวิตเพิ่ม 4 คน รวมเสียชีวิตแล้ว 19 คน ทั้งนี้ผู้เสียชีวิตล่าสุด 3 ใน 4 คน เป็นผู้สูงอายุที่มีโรคประจำตัว และประวัติไปสนามมวย รวมถึงใกล้ชิดกับผู้ป่วยที่ไปสนามมวยมาก่อน ทั้งนี้แม้ผู้ป่วยที่เพิ่มขึ้นจะลดลง แต่ก็ยังอยู่หลักร้อย โดยผู้ป่วยรายใหม่ที่เพิ่มขึ้นสูง ได้แก่ จังหวัดภูเก็ต กรุงเทพฯ และนนทบุรี ส่วนใหญ่มีประวัติสัมผัสผู้ป่วยที่ยืนยันก่อนหน้านี้ ติดจากสถานบันเทิง และผู้ป่วยที่เดินทางกลับจากต่างประเทศ ส่วนคนไทยที่เดินทางกลับจากต่างประเทศ เช่น นักเรียน AFS และที่จะเดินทางมาจากประเทศมาเลเซีย รัฐบาลเตรียมพร้อมสถานที่ไว้รองรับบุคคลกลุ่มดังกล่าวแล้ว ดังนั้นจึงอยากให้บุคคลกลุ่มดังกล่าวปฏิบัติตามคำแนะนำของรัฐบาลอย่างเคร่งครัด เพื่อไม่ให้เชื้อแพร่กระจายไปยังบุคคลอื่น